Hrvoje Braović

Hrvoje Braović (født 7. august 1956) er en kroatisk fotballtrener. Han har vært trener og direktør i Dinamo Zagreb, assistenttrener for  og hovedtrener i FC Lyn Oslo.

Braović startet trenerkarrieren i amatørklubben Spansko, og ledet klubben til fem opprykk på rad fra femtedivisjon til øverste nivå i Kroatia i perioden 1986-92.«Hrvoje Braovic». Dagbladet (7. juli 2002)

Senere ble Braović trener i Dinamo Zagreb, og fikk til sammen fem seriemesterskap og fem cupmesterskap med den kroatiske storklubben. Han ble senere direktør for klubbens fotballskole. I kvalifiseringen til og under VM i Korea og Japan i 2002 var han assistenttrener for landslaget.

Braović overtok Lyn fra 1. juli 2002, og fikk tidligere trener Sture Fladmark som assistent.«Ny trener i Lyn – Kroatias ass. landslagssjef tar over». Dagbladet (14. juni 2002) Braović fikk kontrakt til ut 2004-sesongen.«Bill.mrk. 'Gratis spiller'». Dagbladet (30. juni 2002) Da Braović overtok laget lå Oslo-klubben øverst på tabellen etter halvspilt serie, fem poeng foran Molde og syv poeng foran Rosenborg. Før sin første Lyn-trening var Braović optimist og uttalte til VG at det var realistisk med seriegull til Lyn.«Varsler revolusjon i Lyn». VG (9. juli 2002) Braović snakket om å innføre et 3-4-3-system, og ønsket å legge vekt på offensiv fotball.«Skal skaffe serielederen mer publikum». NTBtekst (10. juli 2002) I august skrev imidlertid avisene om personkonflikter i klubben, og Braović truet med å reise hjem om han ikke fikk den respekten han krevde i spillergruppen.«'Reiser hvis jeg ikke får respekt' – Lyn-trener Hrvoje Braovic». Aftenposten Morgen (7. august 2002) Bakgrunnen for konflikten skal blant annet ha vært at spillergruppen synes at treningene var for dårlige og at Braović hadde språkproblemer, og spillerprofilen Jonny Hanssen nektet å kommentere til avisene om han hadde respekt for treneren.«Får ikke munnkurv». VG (9. august 2002) De sportslige resultatene var heller ikke spesielt gode, og etter seks kamper under Braović hadde Lyn kun tatt fem poeng.«Fortsetter nedturen med Braovic». Aftenposten Morgen (19. august 2002) I midten av september meldte NTB at Braović var blitt degradert og at Fladmark fikk hovedansvaret ut sesongen. Klubbledelsen ville ikke kommentere saken til avisene, men spillerne skal ha reagert kraftig på at treningene stort sett bestod av linjegymnastikk og lett jogging, noe Braović hadde begrunnet med frykt for skader.«Braovic degradert og på vei ut?». NTBtekst (15. september 2002) Etter sesongslutt fikk Fladmark Kniksen-prisen som årets trener, på tross av at han formelt sett bare var assistent under Braović. Ydmykelsen under prisutdelingen, i kombinasjon med at Braović følte seg motarbeidet av sentrale spillere, gjorde at han i slutten av oktober selv sa opp stillingen i Lyn og reiste hjem til Kroatia.

Senere har Braović jobbet i kroatiske Hajduk Split, og vært trener i klubben Kamen Ingrad.

Braović er gift og har to sønner.

 Referanser 

 Eksterne lenker 
 Braovićs statistikk som Lyn-trener

Kategori:Kroatiske fotballtrenere
Kategori:Fotballtrenere for FK Lyn
Kategori:Fødsler i 1956